**Ministru kabineta noteikumu projekta**

**„Grozījumi Ministru kabineta 2008. gada 14. jūlija noteikumos Nr.559 “Invazīvo augu sugas – Sosnovska latvāņa – izplatības ierobežošanas noteikumi”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **Tiesību akta projekta anotācijas kopsavilkums** | | |
| Mērķis, risinājums un  projekta spēkā stāšanās  laiks | | Projekts šo jomu neskar. |
| **I. Tiesību akta projekta izstrādes nepieciešamība** | | |
| 1. | Pamatojums | Augu aizsardzības likuma 5. panta 15. punkts.  Administratīvo teritoriju un apdzīvoto vietu likums.  Zemkopības ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban spēkā ir Ministru kabineta 2008. gada 14. jūlija noteikumi Nr. 559 “Invazīvo augu sugas – Sosnovska latvāņa – izplatības ierobežošanas noteikumi” (turpmāk – noteikumi Nr. 559).  Īstenojot administratīvi teritoriālo reformu, Saeima 2020. gada 10. jūnijā pieņēma Administratīvo teritoriju un apdzīvoto vietu likumu (turpmāk – likums), kas stājās spēkā 2020. gada 23. jūnijā (LV, 2020, 119. nr.). Atbilstoši likumā noteiktajam jaunajam administratīvo teritoriju iedalījumam nepieciešams izdarīt grozījumus arī noteikumos Nr. 559, saskaņojot šajos noteikumos lietoto terminoloģiju attiecībā uz pašvaldību administratīvajām teritorijām ar likumā noteikto. Termins “republikas pilsētas pašvaldība” tiek aizstāts ar likumā lietoto terminu “valstspilsētas pašvaldība”.  Ierobežojot latvāņu izplatību, var rasties nopietnas veselības problēmas. Lai pievērstu papildu uzmanību par iespējamu medicīniskās palīdzības nepieciešamību, kas personai varētu rasties pēc saskarsmes ar šiem augiem, nepieciešams papildināt noteikumu Nr. 559 31. punktu.  Tā kā latvāņu izplatības ierobežošanai patlaban var izmantot arī citus augu aizsardzības līdzekļus, kuru sastāvā darbīgā viela nav vienīgi glifosāts, ir jāprecizē noteikumu Nr. 559 pielikuma 29. un 36. punkts.  Kopš 2008. gada, kad tika pieņemti noteikumi Nr. 559, ir veikti zinātniski pētījumi par latvāņu apkarošanas metodēm. Pētījumu rezultātā ir izstrādātas arī citas latvāņu ierobežošanas un iznīcināšanas metodes, tāpēc ir nepieciešams svītrot pielikuma 31., 32., 38., 39. punktu un precizēt 33. un 34. punktu.  Ievērojot minēto, ir sagatavots Ministru kabineta noteikumu projekts “Grozījumi Ministru kabineta 2008.gada 14. jūlija noteikumos Nr.559 “Invazīvo augu sugas – Sosnovska latvāņa – izplatības ierobežošanas noteikumi”” (turpmāk – noteikumu projekts), kurā paredzēts:   1. aizstāt terminu “republikas pilsēta” ar terminu „valstspilsēta”; 2. papildināt ar norādi par vēršanos pēc medicīniskās palīdzības, ja tas nepieciešams; 3. precizēt nosacījumus noteikumu Nr. 559 pielikuma sadaļā “Ķīmiskā ierobežošana” par atļauto augu aizsardzības līdzekļu (turpmāk – AAL) lietošanu; 4. precizēt informāciju par AAL lietojumu atkarībā no marķējuma; 5. svītrot aktualitāti zaudējušās latvāņa ierobežošanas metodes.   Noteikumu projekts minētās problēmas atrisinās pilnībā. |
| 3. | Projekta izstrādē iesaistītās institūcijas | Zemkopības ministrija un Valsts augu aizsardzības dienests |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Zemes īpašnieki vai zemes tiesiskie valdītāji, kuru zemēs aug latvānis. Personas, kas ierobežo latvāņu izplatību. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts precīzāk sakārto nozares jautājumus.  Nav paredzama tieša ietekme uz tautsaimniecību. Administratīvais slogs nepalielinās. |
| 3. | Administratīvo izmaksu monetārs novērtējums | Nav attiecināms. |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| Projekts šo jomu neskar. | | |
|  | | |
| **VI. Sabiedrības līdzdalība un komunikācijas**  **aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1apakšpunktam sabiedrībai dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Informācija par noteikumu projektu no 09.06.2021. līdz 22.06.2021. bija ievietota Zemkopības ministrijas tīmekļvietnes www.zm.gov.lv sadaļā “Sabiedrības līdzdalība” (<https://www.zm.gov.lv/zemkopibas-ministrija/apspriesanas/ministru-kabineta-noteikumu-projekts-grozijumi-ministru-kabineta-2008-?id=1046>) un Ministru kabineta tīmekļvietnes [www.mk.gov.lv](http://www.mk.gov.lv) sadaļā “Valsts kanceleja” – “Sabiedrības līdzdalība” – <https://www.mk.gov.lv/lv/ministru-kabineta-diskusiju-dokumenti>.  Noteikumu projekts elektroniski bija nosūtīts saskaņošanai Lauksaimnieku organizāciju sadarbības padomei un Zemnieku saeimai. |
| 3. | Sabiedrības līdzdalības rezultāti | Par noteikumu projektu iebildumi nav saņemti. |
| 4. | Cita informācija | Nav. |
| **VII. Tiesību akta projekta izpildes nodrošināšana**  **un tās ietekme uz institūcijām** | | |
| 1. | Projekta izpildē iesaistītās institūcijas | Valsts augu aizsardzības dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav ietekmes uz pārvaldes funkcijām un institucionālo struktūru.  Nav paredzēta jaunu institūciju izveide, esošu institūciju likvidācija vai reorganizācija, ne arī to ietekme uz institūcijas cilvēkresursiem. |
| 3. | Cita informācija | Nav. |

Zemkopības ministrs K. Gerhards

Laizāne 67027360

[laura.laizane@zm.gov.lv](mailto:laura.laizane@zm.gov.lv)